અને, રુબિન ડેવિડ? કાંકરિયા પ્રાણી સંગ્રહાલયમાં આ પ્રકૃતિપ્રેમી વિશારદે પ્રાણ પરોવ્યો હતો. વનરાજ સિંહથી માંડીને ખૂંખાર દીપડા, હાથી, મૃગ, વાંદરા, પંખીઓના તે ‘વાત્સલ્યમય પિતા’ હતા. તેમના પુત્રી ડો. એસ્થર સોલોમન ખ્યાત લેખિકા છે. લખે છે અંગ્રેજીમાં પણ તેના ગુજરાતી અનુવાદો થયા છે. હું એક્સપ્રેસ જૂથનાં ‘ચાંદની’નો સંપાદક હતો ત્યારે તેમનાં ગુજરાતી કાવ્યો તેમાં પ્રકાશિત કર્યાં હતાં.